open-index/open-wikipedia-markdown huggingface dataset:
287 Νέφθυς

Η **Νέφθυς (Nephthys)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,3. Ανακαλύφθηκε το 1889 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και πήρε το όνομα της ομώνυμης Αιγύπτιας θεάς.

## Φυσικά χαρακτηριστικά
Η μέση διάμετρος της Νέφθυος υπολογίσθηκε σε 67,6 χιλιόμετρα, ενώ η μάζα της εκτιμάται σε 323 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι **S** (λιθώδης) και το άλβεδό της 0,185 (εκτίμηση από δεδομένα του IRAS). Η Νέφθυς περιστρέφεται γύρω από τον εαυτό της μία φορά κάθε 7 ώρες και 36 λεπτά. Η μέση θερμοκρασία στην επιφάνειά της εκτιμάται σε 95 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Νεφθυς
Αρσενιοσιδηρίτης

Ο **αρσενιοσιδηρίτης** (αγγλικά: arseniosiderite) είναι δευτερεύον ορυκτό του αρσενικού. Το όνομά του προέρχεται από το βασικό συστατικό του, αρσενικό, και την ελληνική λέξη "σίδηρος".

Αποτελεί δευτερογενές και σχετικά σπάνιο ορυκτό προερχόμενο από εξαλλοιώσεις αρσενικούχων μεταλλευμάτων, κυρίως σκοροδίτη και αρσενοπυρίτη.

Σχετίζεται με σκοροδίτη, φαρμακόλιθο, αδαμίτη, ερυθρίτη, αρσενοπυρίτη και τα σχετικώς ασυνήθιστα λελλινγκίτη και μπεουδαντίτη.

Απαντά σε αρκετά σημεία του πλανήτη, πάντα ως δευτερογενές ορυκτό σε ζώνες εξαλλοιώσεων. Σχετικά μεγάλοι κρύσταλλοι ανευρίσκονται στο Μεξικό (περιοχές Santa Ana, Mapimi, Mazapil, La Mur), στη Βολιβία, τη Νότια Αυστραλία, την Καρινθία (Αυστρία), τη Γερμανία (Σαξωνία και περιοχή Μέλανος Δρυμού), την Αγγλία (περιοχές Κάμπρια, Ντέβον και Κορνουάλλη), τη Γαλλία (νομός Saone-et-Loire), τις ΗΠΑ (πολιτείες Καλιφόρνια και Γιούτα), το Τσουμέμπ της Ναμίμπια, ενώ μικρές εμφανίσεις του υπάρχουν σε πολλές άλλες χώρες.

Στην Ελλάδα ανευρίσκεται σε σχετικά μεγάλους κρυστάλλους στα μεταλλεία Λαυρίου (περιοχές Καμάριζας, Αγίας Βαρβάρας, Σουνίου).

## Πηγές
*Handbook of mineralogy
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372
*S. S. Augustithis, *Atlas of the textural patterns of ore minerals and metallogenic proccesses*, Walter de Gruyter, ISBN 3110136392

## Παραπομπές


Αρσενιοσιδηριτης
Κατηγορία:Ορυκτά του ασβεστίου
Κατηγορία:Ορυκτά του σιδήρου
288 Γλαύκη

Η **Γλαύκη (Glauke)** είναι αστεροειδής της Κύριας Ζώνης Αστεροειδών. Ανακαλύφθηκε το 1890 από τον Ρόμπερτ Λούτερ, που παρατηρούσε από το Ντίσελντορφ της Γερμανίας, και πήρε το όνομα της κόρης του Κρέοντα της Κορίνθου στην ελληνική μυθολογία. `Ηταν ο τελευταία από τις 24 ανακαλύψεις αστεροειδών του συγκεκριμένου αστρονόμου. Η Γλαύκη έχει απόλυτο μέγεθος (όπως αυτό ορίζεται για το Ηλιακό Σύστημα) 9,84.

## Φυσικά χαρακτηριστικά
Η μέση διάμετρος της Γλαύκης υπολογίσθηκε σε 32,2 χλμ., ενώ η μάζα της εκτιμάται σε 35 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι **SK** και το άλβεδό της 0,1973. Η Γλαύκη περιστρέφεται γύρω από τον εαυτό της εξαιρετικά αργά για αστεροειδή, με περίοδο 50 ημέρες: Πρόκειται για τον βραδύτερα περιστρεφόμενο αστεροειδή στο Ηλιακό Σύστημα από όσους είναι γνωστή η περίοδος περιστροφής τους (ακόμα και από τους πλανήτες, μόνο ο Ερμής και η Αφροδίτη περιστρέφονται βραδύτερα), αλλά ο άξονας περιστροφής της πιστεύεται ότι μεταβάλλεται διαρκώς, όπως και στην περίπτωση του 4179 Τουτάτη. Η μέση θερμοκρασία στην επιφάνεια της Γλαύκης εκτιμάται σε 155 ως 160 βαθμούς C υπό το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γλαυκη
289 Νενέττα

Η **Νενέττα (Nenetta)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,51. Ανακαλύφθηκε το 1890 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.

## Φυσικά χαρακτηριστικά
Η μέση διάμετρος της Νενέττας υπολογίσθηκε σε 33,7 χιλιόμετρα και η μάζα της σε 40,2 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι **A**, ενώ το άλβεδό της εκτιμήθηκε σε 0,244 από τον IRAS. Η Νενέττα περιστρέφεται γύρω από τον εαυτό της μία φορά κάθε 6 ώρες και 54 λεπτά. Η μέση θερμοκρασία στην επιφάνειά της εκτιμάται σε 115 βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Νενεττα
Μεγάλη Τετάρτη

Η **Μεγάλη Τετάρτη** είναι αφιερωμένη στη μνήμη της αμαρτωλής γυναίκας, που μετανόησε, πίστεψε στο Χριστό και άλειψε τα πόδια Του με μύρο.

## Ορθόδοξη Εκκλησία
Το πρωί τελείται o Εσπερινός της Μεγάλης Πέμπτης και Προηγιασμένη Θεία Λειτουργία. Είναι η τελευταία Προηγιασμένη Θεία Λειτουργία του έτους. 

Το απόγευμα γίνεται η Ακολουθία του Ευχελαίου και η τελετή του Νιπτήρος, που είναι και ο Όρθρος της Μεγάλης Πέμπτης και αναφέρεται σε τέσσερα γεγονότα: Τον Ιερό Νιπτήρα, το πλύσιμο δηλαδή των ποδιών των μαθητών από τον Χριστό, τον Μυστικό Δείπνο, την Προσευχή του Κυρίου στο Όρος των Ελαιών και την προδοσία του Ιούδα, δηλαδή την αρχή των Παθών του Χριστού. 

Το βασικό τροπάριο της ημέρας, «Ότε οι ένδοξοι μαθηταί», αποδίδεται στον Ρωμανό τον Μελωδό.

## Παραπομπές


## Εξωτερικοί σύνδεσμοι

* 

Κατηγορία:Μεγάλη Εβδομάδα
Κατηγορία:Έθιμα Απριλίου
Κατηγορία:Πάσχα
Κατηγορία:Ορθοδοξία
Κατηγορία:Ιησούς Χριστός
Κατηγορία:Χριστιανικές εορτές και τελετές
Χαρτ οφ Μιντλόθιαν

Η **Χαρτ οφ Μιντλόθιαν** (αγγλικά: *Heart of Midlothian*), πιο γνωστή ως **Χαρτς** (Hearts), είναι μια σκωτσέζικη επαγγελματική ποδοσφαιρική ομάδα με έδρα το Γκόρτζι, στα δυτικά του Εδιμβούργου. Αυτό τον καιρό αγωνίζεται στη Σκωτσέζικη Πρέμιερ Λιγκ και είναι μια από τις δύο μεγαλύτερες ομάδες στο Εδιμβούργο, με την άλλη να είναι η Χιμπέρνιαν. Ο Ρωσο-Λιθουανός επιχειρηματίας και τραπεζίτης Βλαντιμίρ Ρομανόφ αποτέλεσε μεγαλομέτοχο της Χαρτς από το 2005 έως το 2014, όταν και αγόρασε το πλειοψηφικό πακέτο των μετοχών της ομάδας από τον Κρις Ρόμπινσον. Το 2012 κατέκτησε το Κύπελλο Σκωτίας έχοντας κερδίσει την Χιμπέρνιαν με 5–1 στο πρώτο αγώνα μεταξύ των δύο ομάδων του Εδιμβούργου στα 116 χρόνια ιστορίας του θεσμού.

## Οι Τίτλοι
Η Χαρτς έχει κατακτήσει 4 φορές το Πρωτάθλημα ποδοσφαίρου Σκωτίας, 8 φορές το Κύπελλο Σκωτίας και 4 φορές το Λίγκ καπ Σκωτίας

'''Σκωτσέζικη Πρέμιερ Λίγκ'''

* 1894-95
* 1896-97 	
* 1957-58
* 1959-60

**[[Κύπελλο Σκωτίας]]**

* 1891: Χαρτς - Ντάμπαρτον: 1-0
* 1896: Χαρτς - Χιμπέρνιαν: 3-1
* 1901: Χαρτς - Σέλτικ: 4-3
* 1906: Χαρτς - Θερντ Λάρνακ: 1-0
* 1956: Χαρτς - Σέλτικ: 3-1
* 1998: Χαρτς - Ρέιντζερς Γλασκόβης: 2-1
* 2006: Χαρτς - Γκρέτνα: 1–1 (4-2 πέν.)
* 2012: Χαρτς - Χιμπέρνιαν: 5-1

'''Λιγκ Καπ Σκωτίας'''

* 1955 Χαρτς - Μάδεργουελ:   4-2
* 1959 Χαρτς - Παρτικ Θιστλ:  5-1
* 1960 Χαρτς - Θερντ Λάναρκ:  2-1
* 1963 Χαρτς - Κιλμάρνοκ:    1-0

## Εξωτερικοί σύνδεσμοι
* 
* 


Κατηγορία:Αθλητικοί σύλλογοι Σκωτίας
Κατηγορία:Ιδρύσεις αθλητικών συλλόγων το 1874
Κατηγορία:Ποδοσφαιρικές ομάδες Σκωτίας
Κατηγορία:Ιδρύσεις ποδοσφαιρικών ομάδων το 1874
Κατηγορία:Εδιμβούργο
Bershka

Η **Bershka** είναι εταιρεία ρούχων και μέρος του ισπανικού ομίλου Inditex (η οποία κατέχει επίσης τα εμπορικά σήματα των Zara, Massimo Dutti, Pull and Bear, Oysho, Uterqüe, Stradivarius και Zara Home). Η εταιρεία ιδρύθηκε τον Απρίλιο του 1998, με στόχο την νεαρή αγορά. Τώρα έχει πάνω από 1000 καταστήματα σε 71 χώρες σε όλο τον κόσμο. Οι πωλήσεις που πραγματοποιήθηκαν από τα Bershka αντιπροσωπεύουν το 10% του ομίλου Inditex.

Στις 6 Σεπτεμβρίου 2011, η εταιρεία (μαζί με τις αδελφές μάρκες) ξεκίνησε στη διαδικτυακή αγορά στη Γαλλία, τη Γερμανία, την Ελλάδα, την Πολωνία, την Ιταλία, την Ολλανδία, την Πορτογαλία, την Ισπανία, την Κίνα και το Ηνωμένο Βασίλειο.

## Φωτογραφίες

File:Shibuya, bershka.JPG|Bershka store in Shibuya, Japan
|A Bershka store in SM Aura Premier, Taguig, Philippines
File:Bershka on Unirea Shopping Center Bucharest 2010.JPG|Unirea Shopping Center in Bucharest, Romania
File:Bershka Rennes.jpg|Bershka store in Rennes, France
File:Lampropoulostsim.jpg|Bershka στη Θεσσαλονίκη, στη συμβολή των οδών Τσιμισκή και Κομνηνών 


## Τοποθεσίες
Αριθμός καταστημάτων σε κάθε χώρα

## Παραπομπές


## Εξωτερικοί σύνδεσμοι
* Επίσημη ιστοσελίδα
* Bershka στο Facebook

Κατηγορία:Επιχειρήσεις της Ισπανίας
Κατηγορία:Μάρκες ειδών ένδυσης
Κατηγορία:Inditex
Γκράντλεϊ Γκούλντινγκ

Ο ** Γκράντλεϊ Γκούλντινγκ** (**Grantley Thomas Smart Goulding**) (Χάρτπουρι, 23 Μαρτίου 1874 - Νατάλ, Νότιος Αφρική 1944), ήταν Βρετανός αθλητής και ολυμπιονίκης.

Γεννήθηκε σε πλούσια αγροτική οικογένεια της Αγγλίας αλλά ο ίδιος προτίμησε να μεταναστεύσει στη Νότιο Αφρική. Το 1895 είχε αποκτήσει φήμη μεγάλου αθλητή νικώντας σε πολλούς τοπικούς αγώνες, έτσι το 1896 αποφάσισε να πάρει μέρος στους Ολυμπιακούς αγώνες της Αθήνας.

Στην Αθήνα πήρε μέρος στα 110 μέτρα με εμπόδια. Στα προκριματικά ήταν πρώτος με επίδοση 18.4". Στον τελικό, ενώ προπορευόταν, παραπάτησε με αποτέλεσμα να χάσει την πρώτη θέση. Τερμάτισε με χρόνο 17.7", δεύτερος πίσω από τον Τόμας Κέρτις με επίδοση 17.6". Σύμφωνα με τους κριτές του αγώνα ο Κέρτις τερμάτισε πέντε εκατοστά μπροστά του. 

## Παραπομπές
* Lampros, S.P.; Polites, N.G.; De Coubertin, Pierre; Philemon, P.J.; & Anninos, C. (1897). The Olympic Games: BC 776 – AD 1896. Athens: Charles Beck. (Digitally available at http://www.aafla.org/6oic/OfficialReports/1896/1896.pdf ) (Στα Αγγλικά)

## Εξωτερικοί σύνδεσμοι
* 

Κατηγορία:Βρετανοί αθλητές του στίβου
Κατηγορία:Βρετανοί Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Γκιούλα Κέλνερ

Ο ** Γκιούλα Κέλνερ** (**Kellner Gyula**) (Βουδαπέστη 11 Απριλίου 1871 - 28 Ιουλίου 1940), ήταν Ούγγρος αθλητής και τρίτος Ολυμπιονίκης το 1896 στον Μαραθώνιο. 

Στους Ολυμπιακούς αγώνες του 1896 στην Αθήνα πήρε μέρος στον μαραθώνιο όπου συμμετείχαν συνολικά 17 αθλητές οι 13 Έλληνες. Ο Κέλνερ τερμάτισε 4ος στον αγώνα με επίδοση 3:06:35" αλλά στην συνέχεια μετά από καταγγελία ακυρώθηκε ο Σπυρίδων Μπελόκας που είχε τερματίσει τρίτος επειδή τον κατήγγειλαν ότι στην διαδρομή είχε ανέβει σε κάρο. 

## Παραπομπές

* Seiten der Marathonlauf-Veranstalter-Organisation AIMS 
* Marathon-Ergebnisse, Athen 1896
* Sports Reference https://web.archive.org/web/20110813230005/http://www.sports-reference.com/olympics/athletes/ke/gyula-kellner-1.html

## Εξωτερικοί σύνδεσμοι
* 

Κατηγορία:Ούγγροι Ολυμπιονίκες
Κατηγορία:Ούγγροι αθλητές του στίβου
Κατηγορία:Ούγγροι αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Αντισυνταγματάρχης

Ο **Αντισυνταγματάρχης** (Ανχης) είναι ανώτερος Αξιωματικός (OF-4) του Ελληνικού Στρατού Ξηράς. Ο βαθμός του Αντισυνταγματάρχη είναι ανώτερος του Ταγματάρχη και κατώτερος του Συνταγματάρχη. Οι αντίστοιχοι βαθμοί στο Ελληνικό Πολεμικό Ναυτικό και στο Λιμενικό Σώμα είναι ο Αντιπλοίαρχος, στην Ελληνική Πολεμική Αεροπορία ο Αντισμήναρχος, στην Ελληνική Αστυνομία ο Αστυνομικός Υποδιευθυντής, και στην Πυροσβεστική ο Αντιπύραρχος. 

Στους αγγλόφωνους και γαλλόφωνους στρατούς ο αντίστοιχος βαθμός καλείται **Lt. Colonel (Lieutenant Colonel)**.

## Στρατιωτική καριέρα
Οι Αντισυνταγματάρχες ξεκινούν είτε ως απόφοιτοι της Σχολής Ευελπίδων, οι οποίοι μετά από χρόνια υπηρεσίας γίνονται Ταγματάρχες και αρχικά συνήθως εργάζονται σε Επιτελικά γραφεία. Επίσης στον βαθμό του Αντισυνταγματάρχη (καταληκτικός βαθμός χωρίς πτυχίο ΑΕΙ) προάγονται και οι αξιωματικοί οι οποίοι προέρχονται από την Σχολή Μονίμων Υπαξιωματικών (ΣΜΥ). 

Οι Ταγματάρχες γίνονται Διοικητές Τάγματος μόνον αφού περάσουν την Ανώτατη Σχολή Πολέμου (ΑΔΙΣΠΟ) και κριθούν κατάλληλοι και σε σύντομο χρονικό διάστημα (το πολύ 1 έτος) μετά την τοποθέτησή τους στην θέση αυτή, γίνονται Αντισυνταγματάρχες (σε ηλικία τουλάχιστον 39 - 40 ετών) παραμένοντας Διοικητές Τάγματος.

Για τον λόγο αυτό, πρακτικώς η συντριπτική πλειοψηφία των Διοικητών Τάγματος φέρουν το βαθμό του Αντισυνταγματάρχη. Πολύ σπάνια ενδέχεται να φέρουν βαθμό Ταγματάρχη και αυτό προσωρινά. Αντιθέτως οι Διοικητές Συντάγματος φέρουν πάντα βαθμό Συνταγματάρχη, ενώ οι Αντισυνταγματάρχες δεν είναι ποτέ Διοικητές Συντάγματος, σε καιρό ειρήνης. Σε καιρό πολέμου όμως, προάγονται αυτόματα σε Συνταγματάρχες.

## Ετυμολογία
Η λέξη Αντισυνταγματάρχης προέρχεται από το αντί + σύνταγμα + άρχω (διοικώ).

## Διοίκηση Τάγματος
Από τη σύνθεση της λέξης υποδηλώνεται ότι πρόκειται για τον Υποδιοικητή του Συντάγματος, ενώ σε επίπεδο Τάγματος ο Αντισυνταγματάρχης είναι ο Διοικητής. Επίσης, υποδηλώνεται και το ότι σε καιρό πολέμου προάγεται αυτόματα σε Συνταγματάρχη.

## Διακριτικό
Το διακριτικό της στολής του Αντισυνταγματάρχη στον Ελληνικό στρατό είναι η χρυσή φλογοφόρος ροιά (= φλογοφόρος σφαίρα) με δύο αστέρια χρυσά, σε κάθετη διάταξη (σε κάθε επωμίδα) και μια σειρά χρυσής δάφνης στο γείσο του πηλήκιου της στολής εξόδου.


Army-GRE-OF-04.svg|Το διακριτικό του Αντισυνταγματάρχη στον ελληνικό στρατό.
Antisintagmatarxis Kypros.png|Το διακριτικό του Αντισυνταγματάρχη στον κυπριακό στρατό.
US-O5 insignia.svg|Το διακριτικό του Αντισυνταγματάρχη στις ηνωμένες πολιτείες.


## Δείτε επίσης

* Βαθμοί και διακριτικά των αξιωματικών του στρατού ξηράς των μελών του ΝΑΤΟ

Κατηγορία:Στρατιωτικοί βαθμοί
Συνταγματάρχης

Ο **Συνταγματάρχης** (Σχης) είναι ανώτερος Αξιωματικός (OF-5) του Ελληνικού Στρατού Ξηράς. Ο βαθμός του Συνταγματάρχη είναι ανώτερος του Αντισυνταγματάρχη και κατώτερος του Ταξίαρχου. Οι αντίστοιχοι βαθμοί στο Ελληνικό Πολεμικό Ναυτικό και στο Λιμενικό Σώμα είναι ο Πλοίαρχος, στην Ελληνική Πολεμική Αεροπορία ο Σμήναρχος, στην Ελληνική Αστυνομία ο Αστυνομικός Διευθυντής, και στην Πυροσβεστική ο Πύραρχος.

Στους αγγλόφωνους και γαλλόφωνους στρατούς ο αντίστοιχος βαθμός καλείται **Colonel**.

## Στρατιωτική καριέρα

Οι Συνταγματάρχες ξεκινούν είτε ως απόφοιτοι της Σχολής Ευελπίδων, είτε ως απόφοιτοι της ΣΜΥ και ενός ακόμη ΑΕΙ. Για τους δεύτερους, αποτελεί τον καταληκτικό βαθμό.

Οι απόφοιτοι της ΣΣΕ, σε ηλικία τουλάχιστον 44 - 45 ετών, φτάνουν στο βαθμό του Συνταγματάρχη και γίνονται Διοικητές Συντάγματος. Σημειωτέον ότι όσο είναι ακόμη Αντισυνταγματάρχες δεν είναι ποτέ Διοικητές Συντάγματος, σε καιρό ειρήνης. Σε καιρό πολέμου όμως, προάγονται αυτόματα σε Συνταγματάρχες. 

## Ετυμολογία
Η λέξη Συνταγματάρχης προέρχεται από το σύνταγμα + άρχω (διοικώ).

## Διοίκηση Συντάγματος
Από τη σύνθεση της λέξης υποδηλώνεται ότι πρόκειται για τον Διοικητή του Συντάγματος, ενώ ο Αντισυνταγματάρχης είναι πάντα ο Υποδιοικητής.

## Διακριτικό
Το διακριτικό της στολής του Συνταγματάρχη στον Ελληνικό στρατό είναι η χρυσή φλογοφόρος ροιά (= φλογοφόρος σφαίρα) με τρία αστέρια χρυσά, σε κάθετη διάταξη (σε κάθε επωμίδα) και μια σειρά χρυσής δάφνης στο γείσο του πηλήκιου της στολής εξόδου.


Army-GRE-OF-05.svg|Το διακριτικό του Συνταγματάρχη στον ελληνικό στρατό.
Sintagmatarxis Kypros.png|Το διακριτικό του Συνταγματάρχη στον κυπριακό στρατό.
US-O6 insignia.svg|Το διακριτικό του Συνταγματάρχη στις ηνωμένες πολιτείες.


## Δείτε επίσης

* Βαθμοί και διακριτικά των αξιωματικών του στρατού ξηράς των μελών του ΝΑΤΟ

Κατηγορία:Στρατιωτικοί βαθμοί
Ανθυποσμηνίας

Στην Ελληνική Πολεμική Αεροπορία ο **Ανθυποσμηνίας** (Ανθσμιας) ήταν τιμητική διάκριση (ηθική αμοιβή), για υποδειγματική απόδοση στην Υπηρεσία, για τον Σμηνίτη που έχει επιδείξει ήθος και εξαίρετη υπηρεσία κατά τη διάρκεια της θητείας του. Είναι το αντίστοιχο του Υποδεκανέα του Στρατού Ξηράς. Έχει καταργηθεί.

Στους αγγλόφωνους στρατούς ο αντίστοιχος βαθμός καλείται **Airman 1st Class** και **Lance Corporal**.

Η λέξη προέρχεται από το αντί + υπό + Σμηνίας. Η τιμητική αυτή διάκριση (που χανόταν στην Εφεδρεία) πρακτικώς έχει πάψει να υφίσταται εδώ και πολλά χρόνια.


E3 USAF AM1.svg|Το διακριτικό του Ανθυποσμηνία στις Ηνωμένες πολιτείες.


## Δείτε επίσης
* Υποδεκανέας
* Υποδίοπος

Κατηγορία:Στρατιωτικοί βαθμοί
Αϊνού

thumb|300px|right|Αϊνού σε φωτογραφία του 1904

**Αϊνού** () ονομάζονται οι ιθαγενείς κάτοικοι των βόρειων ιαπωνικών νησιών Χοκάιντο (Ιαπωνία) και Σαχαλίνης (Ρωσία). Τα αρχαιολογικά ευρήματα του πολιτισμού τους φτάνουν μέχρι και το 18000 π.Χ. Οι Αϊνού είναι οι τελευταίοι απόγονοι ενός λαού που κατά την νεολιθική εποχή κατοικούσε ολόκληρη την Ιαπωνία, όμως από τους προϊστορικούς ακόμα χρόνους, καθώς πιεζόταν από τα μογγολικά φύλα που είχαν ξεχυθεί από το κέντρο της Ασίας, ζητούσε καταφύγιο όλο και βορειότερα και περιοριζόταν συνεχώς σε αριθμό και σε έκταση. 

## Χαρακτηριστικά
Γενετικά είναι περισσότερο συγγενείς με τους Ευρω-σιβηρικούς λαούς παρά με τους Ιάπωνες. Δεν έχουν σχιστά μάτια ούτε τα άλλα χαρακτηριστικά των μογγολικών φυλών. Μικρόσωμοι, δολιχοκέφαλοι, οι Αϊνού έχουν άφθονο τρίχωμα, ζουν το καλοκαίρι σε καλύβες και τον χειμώνα σε κατοικίες μισοϋπόγειες, φορούν ρούχα από φυτικές ίνες που διακοσμούνται με λεπτοδουλεμένα και πολύπλοκα γεωμετρικά σχέδια, ενώ τον χειμώνα προστατεύονται από το κρύο με δέρματα σκύλων. Οι άντρες ασχολούνται με το κυνήγι. Πατροπαράδοτα όπλα είναι το τόξο και το ρόπαλο, τα μόνα σιδερένια που ξέρουν προέρχονται από τους γείτονές τους Ιάπωνες. Οι γυναίκες ασχολούνται με τη συλλογή καρπών και με μια στοιχειώδη γεωργία. Κατά τα έθιμα, ο άντρας πρέπει να παντρεύεται την κόρη του θείου του από την πλευρά της μητέρας του, όμως απαγορεύεται ο γάμος δύο αδελφών με δύο αδελφές. Η θρησκεία τους αποδίδει μεγάλη σημασία στην αρκούδα. Κάθε οικογένεια τρέφει αρκούδες.

## Μύθοι και παραδόσεις
Οι Αϊνού έχουν πλούσιους λαϊκούς μύθους και παραδόσεις, σήμερα όμως έχουν επιμειχθεί πολύ με τους Ιάπωνες. Μετά τον δέκατο έκτο αιώνα το κομμάτι των Αϊνού που ζούσε στα ιαπωνικά νησιά πιέστηκε να αφομοιωθεί από το ιαπωνικό στοιχείο, με αποτέλεσμα να καταστραφεί ο πολιτισμός τους σχεδόν ολοκληρωτικά. Όσοι ζούσαν στη ρωσική Σαχαλίνη ήταν πιο ελεύθεροι και οι κοινότητές τους κατά την περίοδο πριν τη ρωσική επανάσταση ήταν ορθόδοξες χριστιανικές με δικές τους εκκλησίες. Οι περισσότεροι μετά τον Β΄ Παγκόσμιο πόλεμο, όταν ο σοβιετικός στρατός κατέλαβε τα νησιά τους, έφυγαν στην Ιαπωνία. Σήμερα είναι αναγνωρισμένη η μειονότητα των Αϊνού από το Ιαπωνικό Κοινοβούλιο. Παραδοσιακά η αρχαία θρησκεία τους ήταν πολυθεϊστική και λάτρευαν τα πνεύματα της φύσης. Η κοινωνία τους ήταν μητριαρχική, δηλαδή οι γυναίκες είχαν στα χέρια τους την οργάνωση της κοινότητας, ενώ οι άντρες ήταν απλά κυνηγοί. 

Οι Αϊνού ήταν ένας ημινομαδικός λαός που ζούσε κυρίως από τη συλλογή τροφών και το κυνήγι. Όπου οι συνθήκες ήταν ευνοϊκές καλλιεργούσαν μικρές καλλιέργειες ρυζιού και άλλες. Ανθρωπολογικά ήταν χωριστή φυλή από τους Ιάπωνες, με κύρια χαρακτηριστικά τα μεγαλύτερα και πιο ανοιχτόχρωμα μάτια, τις μεγάλες γενειάδες και το λευκό χρώμα του δέρματος. Οι Ιάπωνες τους έλεγαν τριχωτούς. Όσοι ήταν νεότεροι και δούλευαν έξω είχαν ηλιοκαμένο χρώμα. Οι μεγαλύτεροι όμως, που ήταν ανήμποροι και κάθονταν κυρίως στο σπίτι, είχαν λευκό δέρμα σαν αυτό των καυκάσιων.

## Εξωτερικοί σύνδεσμοι
* 

Κατηγορία:Πολιτισμός της Ιαπωνίας
Κατηγορία:Ιστορία της Βορειοανατολικής Ασίας
Χάνα Μοντάνα: Η ταινία

**Χάνα Μοντάνα: Η ταινία** (Αγγλ. **Hannah Montana: The Movie**) είναι μια μουσική κωμική ταινία αμερικάνικης παραγωγής 2009, βασισμένη στην νεανική σειρά του Disney Channel, Χάνα Μοντάνα, σε σκηνοθεσία Πίτερ Τσελσομ και σενάριο Ντάνιελ Μπέρεντσεν και Μάικλ Πόριες. Η ταινία κυκλοφόρησε στις αίθουσες στις 10 Απριλίου 2009, ενώ στην Ελλάδα έκανε πρεμιέρα στις 18 Ιουνίου 2009.

## Διανομή

## Βραβεία
Η ταινία έχει αποσπάσει 5 βραβεία (μεταξύ τους-1 βραβείο MTV Movie Awards, 3 βραβεία Teen Choice Awards και 1 βραβείο Peoples Choice Awards) ενώ ήταν υποψήφιο 9 φορές σε διαφορετικές κατηγορίες και βραβεύσεις.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα
* Χάνα Μοντάνα: Η ταινία στο IMDb

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2009
Κατηγορία:Αγγλόφωνες ταινίες
Κατηγορία:Αμερικανικές δραματικές κωμικές ταινίες
Κατηγορία:Ταινίες παραγωγής Walt Disney Pictures
Κατηγορία:Αμερικανικές μουσικές κωμικές ταινίες
Κατηγορία:Ταινίες γυρισμένες στο Τενεσί
Κατηγορία:Ταινίες γυρισμένες στην Καλιφόρνια
Κατηγορία:Αμερικανικές εφηβικές κωμικές ταινίες
Σμηνίτης

Στην ιεραρχία της Ελληνικής Πολεμικής Αεροπορίας, **Σμηνίτης** (Σμτης) ονομάζεται ο οπλίτης που ανήκει στην κατώτατη βαθμίδα της κλίμακας (OR-1 και OR-2) και είναι ο μόνος που δεν καλείται βαθμοφόρος. Επίσης, είναι ο μόνος που δεν φέρει κανένα διακριτικό σήμα στο αριστερό πέτο της στολής υπηρεσίας.

Στους αγγλόφωνους στρατούς ο αντίστοιχος βαθμός καλείται **Aircraftman**.

## Ελληνική Πολεμική Αεροπορία
Στην Ελληνική Πολεμική Αεροπορία διακρίνονται σε Επαγγελματίες Οπλίτες (**ΕΠΟΠ**) και σε πολίτες που υπηρετούν την υποχρεωτική στρατιωτική θητεία. Όλοι οι πολίτες που υπηρετούν την υποχρεωτική στρατιωτική θητεία, παρουσιάζονται και την υπηρετούν ως Σμηνίτες.

Οι ΕΠΟΠ σμηνίτες είναι αρχαιότεροι των στρατευσίμων και κατώτεροι από τους Υποσμηνίες.

Οι αντίστοιχοι κατώτατοι βαθμοί στον Στρατό Ξηράς είναι ο Στρατιώτης και στο Πολεμικό Ναυτικό ο Ναύτης.

## Ετυμολογία
Η λέξη Σμηνίτης προέρχεται από το σμήνος + -ίτης, κατάληξη πολλών λέξεων, όπως οπλίτης, πολίτης κλπ.

## Άλλες χώρες
Η αντίστοιχη κατώτατη βαθμίδα στις αγγλόφωνες αεροπορικές δυνάμεις, καλείται Airman. Οι οπλίτες θητείας φέρουν αετό και στα 2 μανίκια, ενώ οι ΕΠΟΠ φέρουν κάτω από τον αετό χρυσό παραλληλόγραμμο συρίτιο.


GR-Air Force-Σμηνίτης ΕΠΟΠ.svg|Σμηνίτης ΕΠΟΠ.
E2 USAF AM.svg|Το διακριτικό του Σμηνίτη στις Ηνωμένες πολιτείες.


## Δείτε επίσης
* Στρατιώτης
* Ναύτης

## Εξωτερικοί σύνδεσμοι

* Λεξιλογική προέλευση των βαθμών των Ενόπλων Δυνάμεων

Κατηγορία:Στρατιωτικοί βαθμοί
Γάββρος

right|thumb|225px|Γάββρος
Ο **γάββρος** (αγγλ. *gabbro*) είναι βασικό πυριγενές πέτρωμα. Προέρχεται από την κρυστάλλωση βασαλτικού τύπου μάγματος σε υπόγειο περιβάλλον. Ως πλουτώνιο πέτρωμα είναι ολοκρυσταλλικό, δηλαδή εμφανίζει ευδιάκριτους κρυστάλλους των ορυκτολογικών συστατικών του. Εξωτερικά είναι συμπαγής με λευκούς και μαύρους γυαλιστερούς κόκκους, συνήθως ολιβίνη και πλαγιόκλαστα. Το αντίστοιχο ηφαιστειακό πέτρωμα του γάββρου ονομάζεται βασάλτης.

Ορυκτολογικά είναι από τα πετρώματα που δεν περιέχουν ελεύθερο χαλαζία. Αντίθετα, περιέχουν ολιβίνη (ολιβινικός γάββρος), πλαγιόκλαστα, πυροξένους και κεροστίλβη (κεροστιλβικοί γάββροι). Ορισμένες παραλλαγές περιέχουν και βιοτίτη. Ο γάββρος που περιέχει βασικά πλαγιόκλαστα και πυροξένους ονομάζεται νορίτης. Η πυκνότητά του κυμαίνεται από 3,1 έως 3,8 gr/cm3 και η σκληρότητά του από 6 έως 7.

Ο γάββρος είναι αρκετά ποικιλόμορφο πέτρωμα και συγγενεύει με τον διορίτη, το νορίτη και το δολερίτη. Μοιάζει εξωτερικά με τον γρανίτη, από τον οποίο, ωστόσο, διακρίνεται εύκολα λόγω του χρώματός του: Ο γάββρος είναι πρασινομέλας, τεφροπράσινος ή βαθέως ελαιοπράσινος. Χρησιμοποιείται σε διακοσμητικές κατασκευές (κτηρίων, αιθουσών κτλ), εφόσον δεν έχει εξαλλοιωθεί. Ο εξαλλοιωμένος γάββρος συνήθως περιέχει χλωρίτη.

Απαντά σε πολλά σημεία του πλανήτη, όπως στη Νορβηγία, τα Όρη Χαρτς της Κεντρικής Ευρώπης και την Κορσική, τη Γαλλία, το Πιεμόντε της Ιταλίας, τα Πυρηναία όρη, τον Μέλανα Δρυμό και Τυρόλο.

Στην Ελλάδα βρίσκεται κυρίως στη Θεσσαλία (περιοχή Καλαμπάκας), στη Χαλκιδική και στην Ξάνθη.

## Σημειώσεις


## Πηγές
* 
* Π. Δρανδάκη, *Μεγάλη Ελληνική εγκυκλοπαίδεια*, τ. Η΄, λήμμα «γάββρος»

## Εξωτερικοί σύνδεσμοι
* 

Γαββρος
Μαρμαράς

Με το όνομα **Μαρμαράς** αναφέρονται:

* Μαρμαράς (νησί): Νησί της Τουρκίας στην ομώνυμη θάλασσα
* Μαρμαράς Χανίων: Οικισμός του νομού Χανίων
* Μαρμαράς Σερρών: Οικισμός του νομού Σερρών
* Νέος Μαρμαράς Χαλκιδικής: Οικισμός του νομού Χαλκιδικής
* Θάλασσα του Μαρμαρά: Η θάλασσα μεταξύ της Μεσογείου και της Μαύρης Θάλασσας, γνωστή και ως Προποντίδα
* Διαμέρισμα Μαρμαρά: Ένα από τα επτά γεωγραφικά διαμερίσματα της Τουρκίας

Κατηγορία:Αποσαφηνίσεις ελληνικών τοπωνυμίων
Έλερι Κλαρκ

Ο **Έλερι Κλαρκ** (*Ellery Harding Clark*, 13 Μαρτίου 1874 - 17 Φεβρουαρίου 1949) ήταν Αμερικανός συγγραφέας, αθλητής και ολυμπιονίκης το 1896.

Γεννήθηκε στο Ανατολικό Ρόξμπουρι της Μασαχουσέτης και το 1896 ήταν φοιτητής στο πανεπιστήμιο του Χάρβαρντ. Λόγω των υψηλών βαθμών του του δόθηκε άδεια από τη σχολή να συμμετάσχει στους Ολυμπιακούς αγώνες της Αθήνας σε αντίθεση με τον συμμαθητή του Τζέιμς Κόνολι που αρνήθηκαν να του δώσουν. 

Στους αγώνες της Αθήνας κέρδισε 2 χρυσά μετάλλια. Στο άλμα εις μήκος ο Κλαρκ κατάφερε στην τρίτη προσπάθεια να πάρει το χρυσό μετάλλιο με άλμα στα 6.35 μ. με δεύτερο τον Κόνολι και τρίτο τον Γκάρετ. Κατά τα άλματα του φορούσε καπέλο που οι κριτές του ζήτησαν να το βγάλει , λέγοντας ότι αυτό ήταν μια πρακτική των επαγγελματιών αθλητών που απαγορεύονταν η συμμετοχή τους στους αγώνες. Στο άλμα εις ύψος ήταν επίσης χρυσός ολυμπιονίκης με άλμα 6.35 με δεύτερο και τρίτο πάλι τους Αμερικανούς Κόνολι και Γκάρετ. Πήρε μέρος και στην σφαιροβολία μαζί με άλλους 6 αθλητές η επίδοση του δεν καταμετρήθηκε , ήταν ανάμεσα στους τρεις τελευταίους.

Στις ΗΠΑ συμμετείχε σε πολλούς αγώνες χωρίς ποτέ να κατακτήσει κάποιο μετάλλιο σε εθνικό πρωτάθλημα παρόλο που από το 1893 εως το 1912 θεωρούνταν από τους κορυφαίους Αμερικανούς αθλητές. Πήρε μέρος και στους Ολυμπιακούς αγώνες του 1904 στο Σεντ Λούις χωρίς να καταφέρει να διακριθεί. Συνέχισε τον αθλητισμό μέχρι τα 56 του χρόνια.

Στην επαγγελματική του ζωή έκανε πολλά επαγγέλματα από οδηγός λεωφορείου, δικηγόρος κ.α.. Διετέλεσε δημοτικός σύμβουλος της Βοστόνης ενώ διέπρεψε και ως συγγραφέας γράφοντας 19 βιβλία που το ένα έγινε και κινηματογραφική ταινία.

## Παραπομπές


## Πηγές
* The first americans at the olympic games, in: The Boston Chronicle vom 9. März 1911.

## Εξωτερικοί σύνδεσμοι
* 

Κατηγορία:Αμερικανοί Ολυμπιονίκες
Κατηγορία:Αμερικανοί αθλητές του στίβου
Κατηγορία:Αμερικανοί συγγραφείς
Κατηγορία:Αθλητές του στίβου στους Θερινούς Ολυμπιακούς Αγώνες 1896
Βαλανιδιά Ιωαννίνων

Η **Βαλανιδιά** είναι ορεινό χωριό, που υπάγεται διοικητικά στο δήμο Δωδώνης του Νομού Ιωαννίνων.

## Γεωγραφικά - ιστορικά στοιχεία
Η Βαλανιδιά βρίσκεται στα νοτιοδυτικά νομού σε υψόμετρο 660 μέτρων. Παλαιότερα ανήκε στον Δήμο Σελλών. Σύμφωνα με την απογραφή του 2011 έχει πληθυσμό 30, ενώ με την απογραφή του 2001 αριθμούσε 32 κατοίκους.

Η κοινότητα  Βαλανιδιά  αναγνωρίστηκε, το 1919, εξ΄ αρχής με το όνομα «Βαλανιδιά», αποτελούμενη από το συνοικισμό Βαλανιδιά, που υπήρξε και έδρα της κοινότητας. Η κοινότητα ανήκε στην υποδιοίκηση, κατόπιν επαρχία, Παραμυθιάς του νομού Ιωαννίνων. Όταν η επαρχία Παραμυθίας αποσπάστηκε από το νομό Ιωαννίνων με το Β.Δ.21.3.1937 (Φ.Ε.Κ. Α 119/1937 ), ώστε να δημιουργηθεί ο νομός Θεσπρωτίας, η κοινότητα παρέμεινε στο νομό Ιωαννίνων και εντάχθηκε στην επαρχία Δωδώνης.  Στην κοινότητα προσαρτήθηκε αργότερα και συνοικισμός «Προφήτης Ηλίας», αφού αναγνωρίστηκε στις 19 Μαρτίου 1961. Η Βαλανιδιά είναι κτισμένη σε ορεινό αλπικό τοπίο με θέα τα όρη του Σουλίου και του Τόμαρου (Ολύτσικα).

## Απογραφές πληθυσμού

## Ιερά Μονή Αγίας Παρασκευής Βαλανιδιάς
Στην περιοχή υπάρχει η Ιερά Μονή Αγίας Παρασκευής, μετόχι  της Ιεράς Μονής Ρωμανού, η ανέγερση της οποίας είναι  άγνωστο πότε έγινε. Από μαρτυρικό του 1867 βεβαιώνεται ότι η μονή κάηκε το 1831, άγνωστο γιατί και από ποιον, με όλα τα υπάρχοντα. Από το  κτιριακό συγκρότημα της μονής σώθηκε μόνο ο ναός, χτισμένος το 1832 και είναι διατηρητέο μνημείο. Στα χρόνια της Τουρκοκρατίας λειτούργησε και σαν κρυφό σχολειό, στο οποίο φοιτούσαν μαθητές και από τα γύρω χωριά.

## Παραπομπές


Κατηγορία:Δήμος Σελλών
Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Βύρων Θεοδωρόπουλος

Ο **Βύρων Θεοδωρόπουλος** (1920 - 2010) ήταν Έλληνας διπλωμάτης και συγγραφέας.
## Βιογραφία
Γεννήθηκε στην Αθήνα και σπούδασε νομικά στο τμήμα νομικής του Καποδιστριακού πανεπιστημίου Αθηνών. Εισήλθε στη διπλωματική υπηρεσία το 1946 και το 1955 τοποθετήθηκε πρόξενος στην Κωνσταντινούπολη, στην οποία βίωσε τα γεγονότα των Σεπτεμβριανών. Διετέλεσε επίσης γενικός πρόξενος στην Αλεξάνδρεια και το 1965 έγινε διευθυντής τουρκικών και κυπριακών υποθέσεων. Στη συνέχεια τοποθετήθηκε πρέσβης στον Καναδά καθώς και μόνιμος αντιπρόσωπος στην Ευρωπαϊκή Κοινότητα και το ΝΑΤΟ. Την περίοδο 1976 - 1981 χρημάτισε μόνιμος υπηρεσιακός γενικός γραμματέας του υπουργείου εξωτερικών και παράλληλα πρόεδρος της Κεντρικής Επιτροπής Διαπραγματεύσεων για την ένταξη της χώρας μας στην Ευρωπαϊκή Κοινότητα.

Από το διπλωματικό σώμα αφυπηρέτησε το 1981 με τον τίτλο του πρέσβη επί τιμή. Μετά τη συνταξιοδότησή του ασχολήθηκε με την συγγραφή βιβλίων, το δε βιβλίο του *Οι Τούρκοι και Εμείς* (1988) βραβεύθηκε από την Ακαδημία Αθηνών. Επίσης είχε αναγορευτεί επίτιμος διδάκτορας του πανεπιστημίου Αθηνών. Το 2009 προτάθηκε για την έδρα της *Θεωρίας και Πρακτικής της Διπλωματίας* της Ακαδημίας Αθηνών μαζί με τον Κώστα Αιλιανού χωρίς όμως να εκλεγεί κάποιος. Λίγο πριν την συνεδρίαση της Ακαδημίας, ο πρόεδρος της ένωσης συνταξιούχων διπλωματικών υπαλλήλων, πρέσβης Αλεξανδρής, ζήτησε να εκδοθεί ψήφισμα στήριξης υπέρ του Θεοδωρόπουλου συναντώντας την άρνηση της συνέλευσης. Μετά το πέρας της εκλογής ο Θεοδωρόπουλος κατηγόρησε σε κάποια άλλη εκδήλωση τον Κωστή Στεφανόπουλο, σύμφωνα πάντα με επιστολή του τελευταίου, ότι *τον κυνηγάει με όλους τους τρόπους*. Ο Κωστής Στεφανόπουλος στην ίδια επιστολή του σε ημερήσια εφημερίδα διέψευσε ότι παρενέβη στην διαδικασία εκλογής για την πλήρωση της κενής έδρας της Ακαδημίας Αθηνών υπέρ του Αιλιανού.

Απεβίωσε στις 25 Φεβρουαρίου 2010 στην Αθήνα. Δηλώσεις σχετικά με τον θάνατό του έκαναν ο υπουργός εξωτερικών, Δημήτρης Δρούτσας, καθώς και η Ντόρα Μπακογιάννη.

## Συγγραφικό Έργο

* *Το Κυπριακό. Μια Ενδοσκόπηση*, (συλλογικός τόμος με τους Μεν.Αλεξανδράκη και Ευστ.Λαγάκο, Ευρωεκδοτική, 1987)
* *Οι Τούρκοι και Εμείς*, (εκδόσεις Φυτράκη, 1988)
* *Εξωτερική Πολιτική - Διπλωματία - Διπλωμάτες*, (Εκδόσεις Φυτράκη, 1990)
* *Σκέψεις και προβληματισμοί για την εξωτερική μας πολιτική*, (συλλογικός τόμος με τους Ευστ.Λαγάκο, Γ.Παπούλια και Ι.Τζούνη, εκδόσεις Ι.Σιδέρης, 1995)
* *Η εξωτερική πολιτική της νεότερης Ελλάδας*, (εκδόσεις Ι.Σιδέρης, 1998)
* *Θουκυδίδης Επίκαιρος* (εκδόσεις Ι.Σιδέρης, 1998)
* *Το Παράλογο στις διεθνείς σχέσεις* (εκδόσεις Ι.Σιδέρης, 2000)
 
## Πηγές


## Εξωτερικοί σύνδεσμοι
* 

Κατηγορία:Έλληνες διπλωμάτες
Κατηγορία:Έλληνες συγγραφείς του 20ού αιώνα
Ρόμπερτ Γκάρετ

Ο **Ρόμπερτ Γκάρετ** (**Robert S. Garrett **) (Βαλτιμόρη 24 Μαΐου 1875 - Βαλτιμόρη 25 Απριλίου 1961) ήταν Αμερικανός αθλητής και Ολυμπιονίκης με έξι μετάλλια. 

## Βιογραφία
Προερχόταν από πλούσια οικογένεια και σπούδασε στο πανεπιστήμιο του Πρίνστον , στο πανεπιστήμιο διέπρεψε στον αθλητισμό και ήταν αρχηγός της πανεπιστημιακής ομάδας. Όταν αποφάσισε να πάρει μέρος στους ολυμπιακούς αγώνες του 1896 ο καθηγητής του Γουίλιαμ Σλόαν του πρότεινε να συμμετάσχει και στη δισκοβολία , ο Γκάρετ όταν ανακάλυψε ότι ο δίσκος ζυγίζει λιγότερο από 5 κιλά αποφάσισε να συμμετάσχει. 

## Ολυμπιακοί αγώνες
Στους Ολυμπιακούς αγώνες του 1896 στην Αθήνα ο Γκάρετ κατέκτησε 4 μετάλλια. Ήταν πρώτος και χρυσός ολυμπιονίκης στην σφαιροβολία με βολή στα 11.22" μέτρα και στη δισκοβολία με βολή στα 29.15" μέτρα, στη δισκοβολία πέτυχε την επίδοση στην τρίτη προσπάθεια αφού στις δύο πρώτες λόγω της αδέξιας στάσης που έπαιρνε στη μία προσπάθεια πήγε να κτυπήσει τους θεατές. Ήταν δεύτερος ολυμπιονίκης στο άλμα εις μήκος με άλμα 6.00 μέτρα και δεύτερος στο άλμα εις ύψος με άλμα 1.65 μ. και στα δύο αγωνίσματα πρώτος ήταν ο Κλαρκ. 

Στους Ολυμπιακούς αγώνες του 1900 στο Παρίσι κέρδισε δύο χάλκινα μετάλλια. Ήταν τρίτος στη σφαιροβολία με βολή 12.37 μέτρα και στο άλμα εις τριπλούν άνευ φόρας με άλμα 9.50 μ. ενώ ήταν μέλος και της Αμερικανικής ομάδας στην διελκυστίνδα, πήρε μέρος και στη δισκοβολία χωρίς να διακριθεί.

## Η ζωή μετά την Ολυμπιάδα
Στον επαγγελματικό τομέα έγινες τραπεζίτης και χρηματοδότησε αρχαιολογικές ανασκαφές στην Συρία, ο ίδιος ήταν συλλέκτης αρχαίων και μεσαιωνικών χειρογράφων. Το 1942 δώρισε την συλλογή του χειρογράφων στο πανεπιστήμιο του Πρίνστον η συλλογή αυτή αποτελούνταν με πάνω από 11.000 χειρόγραφα. 

## Παραπομπές


## Πηγές
* De Wael, Herman. *Herman's Full Olympians*: "Athletics 1900". Accessed 18 March 2006. Available electronically at  , (Στην Αγγλική γλώσσα).
* Mallon, Bill (1998).* The 1900 Olympic Games, Results for All Competitors in All Events, with Commentary.* Jefferson, North Carolina: McFarland & Company, Inc., Publishers. ISBN 0-7864-0378-0, (Στην Αγγλική γλώσσα).
* Robert Garrett Papers, 1903-1949 (bulk 1920-1945), Princeton University Library, Manuscripts Division. http://arks.princeton.edu/ark:/88435/st74cq48r, (Στην Αγγλική γλώσσα).

## Εξωτερικοί σύνδεσμοι
* 

Κατηγορία:Αμερικανοί Ολυμπιονίκες
Κατηγορία:Αμερικανοί αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Αθλητές του στίβου στους Θερινούς Ολυμπιακούς Αγώνες 1900
Κατηγορία:Αθλητές της διελκυστίνδας στους Θερινούς Ολυμπιακούς Αγώνες 1900
Τσαπράζι

Με την ονομασία **τσαπράζι**, εκ της τουρκικής *τσαπράζ* (= σταυρωτός, διασταυρούμενος) περιγράφεται το σταυρωτό αλυσιδωτό επιστήθιο κόσμημα το οποίο φοριόταν τόσο από άνδρες όσο και από γυναίκες. Αποτελεί ιδιαίτερο κόσμημα της ελληνικής ανδρικής εθνικής φορεσιάς.

Τσαπράζια έφεραν συνηθέστερα οι κάτοικοι των πολεμικών περιοχών του ελλαδικού χώρου επί τουρκοκρατίας, λίγο προ της Ελληνικής Επανάστασης του 1821, και κυρίως οι Σουλιώτες, στις επίσημες φορεσιές του αλλά και οι Σαρακατσάνοι και οι Πόντιοι.

Τα τσαπράζια ήταν συνηθέστερα αργυρά, και πολύ σπάνια επίχρυσα, συμπλέγματα πολλών αλυσίδων σε μορφή ζωνών με καλλιτεχνικές σμαλτοδέσεις, μικρούς δικέφαλους αετούς, φυλαχτά και θυσάνους που φέρονταν από του ενός ώμου στον άλλο, χιαστί, διασταυρούμενα επί του στήθους.
Τα τσαπράζια αποτελούσαν σύμβολα λεβεντιάς, πλούτου αλλά και ηρωικής καταγωγής. 

Ως τσαπράζι, αναφέρεται στην Κρήτη το πριονωτό, αναδιπλούμενο μαχαίρι το οποίο χρησιμοποιείται κατά την εποχή του τρύγου.

Τσαπράζι λέγεται και η ειδική φαλτσέτα που είχαν οι αλμπάνηδες (πεταλωτές) για να κόβουν/περιποιούνται τα νύχια των ζώων πριν τα πεταλώσουν. 

## Παραπομπές


## Πηγές
*"Μεγάλη Ελληνική Εγκυκλοπαίδεια" τομ. ΚΓ΄, σελ. 413

Κατηγορία:Ελληνικές φορεσιές
Λάμπρος Κουτσονίκας

μικρογραφία| Σελίδα τίτλου της ''Γενικής Ιστορίας της Ελληνικής Επανάστασης'' από τον Λάμπρο Κουτσονίκα, Αθήνα 1863.
Ο **Λάμπρος Κουτσονίκας** (Σούλι, 1799 - Αγρίνιο, 2 Ιουνίου 1879) ήταν σπουδαίος Σουλιώτης αγωνιστής, παρά το νεαρό της ηλικίας του, στην Επανάσταση του 1821, αξιωματικός του στρατού καθώς και ιστοριογράφος του Σουλίου, της Αλβανίας και της Ελληνικής Επανάστασης.

Ήταν γιος του Γιάννου Κουτσονίκα, Σουλιώτη αγωνιστή της φάρας Κουτσονίκα, και της Ελένης, μικρότερος αδελφός του Αθανασίου Κουτσονίκα. Ο πατέρας του και ο θείος του σκοτώθηκαν το 1804 στη Μάχη του Σέλτσου εναντίον των Αλβανών του Αλή Πασά. Ο Λάμπρος, παιδί ακόμη εκείνη την εποχή, πιάστηκε αιχμάλωτος από το στρατό του Αλή Πασά μαζί με τη μητέρα και τον αδερφό του.

Αργότερα, ο Λάμπρος αγωνίστηκε ως επικεφαλής μιας ένοπλης μονάδας κατά την Επανάσταση του 1821. Κατά τη διάρκεια της Επανάστασης υπηρέτησε στον ελληνικό στρατό και προήχθη στο βαθμό του πεντακοσίαρχου (επικεφαλής 500 ανδρών).

Με την έλευση του βασιλέα Όθωνα κατατάχτηκε στη Βασιλική Φάλαγγα και μετέπειτα στο στρατό, από τον οποίο αποστρατεύθηκε επί βασιλέως Γεωργίου Α΄.

Συνέγραψε τη «Γενική Ιστορία της Ελληνικής Επαναστάσεως», που δημοσιεύθηκε το 1863-64 στην Αθήνα. Ο πρώτος τόμος του έργου του περιέχει ένα μεγάλο κεφάλαιο για την ιστορία του Σουλίου και των Σουλιωτών και είναι μια από τις λίγες βασικές πηγές του θέματος γραμμένη από Σουλιώτη. Ο Κουτσονίκας, βασισμένος στην προφορική παράδοση, αναφέρει ότι οι Σουλιώτες αντιστάθηκαν στην οθωμανική εισβολή από τον 15ο αιώνα και παρέμειναν ελεύθεροι και ανεξάρτητοι μέχρι τις αρχές του 19ου αιώνα, και ήταν οι πρώτοι που εξεγέρθηκαν το 1820.

Πέθανε σε βαθύ γήρας στο Αγρίνιο στις 2 Ιουνίου 1879.

Το όνομα της φάρας του αναφέρεται σε μερικά από τα σουλιώτικα τραγούδια, που δημοσιεύθηκαν αρχικά από τον Κλοντ Φοριέλ το 1823 και αναδημοσιεύθηκαν αργότερα από άλλους. Από αυτήν τη φάρα (οικογένεια), προέρχονταν και οι αγωνιστές Καραΐσκος Κουτσονίκας, Ιωάννης Κουτσονίκας, Γεώργιος Κουτσονίκας και Χρήστος Κουτσονίκας, που όλοι συμμετείχαν ως αξιωματικοί της Βασιλικής Φάλαγγας.

## Έργα του
*

## Πηγές
*"Μεγάλη Ελληνική Εγκυκλοπαίδεια" τομ.ΙΕ΄, σελ.96.

## Αναφορές


Κατηγορία:Αγωνιστές του 1821
Κατηγορία:Έλληνες ιστορικοί του 19ου αιώνα
Τσάρλτον Αθλέτικ

Η **Τσάρλτον Αθλέτικ** είναι επαγγελματικός ποδοσφαιρικός σύλλογος με έδρα την περιοχή Τσάρλτον στο Νοτιοανατολικό Λονδίνο.Ο σύλλογος ιδρύθηκε στις 9 Ιουνίου του 1905,όταν τα κέντρα νεότητας της περιοχής του Νοτιοανατολικού Λονδίνου ενώθηκαν και δημιούργησαν την Τσάρλτον.

## Οι Τίτλοι

Ο μοναδικός τίτλος που έχει κατακτήσει η Τσάρλτον σε κορυφαίο επίπεδο είναι το Κύπελλο Αγγλίας το 1947 η Τσάρλτον είχε φτάσει και την προηγούμενη σεζόν στον τελικό αλλά είχε ηττηθεί απο την Ντέρμπι Κάουντι.

* 1947: Τσάρλτον - Μπάρνλεϊ 1-0

## Συνδέσεις
* Η επίσημη ιστοσελίδα της Τσάρλτον Αθλέτικ

## Παραπομπές


Κατηγορία:Αθλητισμός στο Λονδίνο
Τσάρλτον
Τσάρλτον
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1905
Στημόνι

Το **στημόνι** ήταν κόκκινο ή λευκό βαμβακερό νήμα που τοποθετείτο κατά μήκος του αργαλειού τεντωμένο. Πάνω του γινόταν η ύφανση. 

## Διαδικασία τοποθέτησης
Το στημόνι το προμηθεύονταν σε κούκλες που περνούσε από διάφορες φάσεις μέχρι να τυλιχτεί στο αντί. Αρχικά, τo τοποθετούσαν στην ανέμη και με το ανεμίδι τυλιγόταν στα καλάμια, τα οποία είχαν τοποθετηθεί στην κλουβίστρα.

Από τα καλάμια, στη συνέχεια, τυλιγόταν σε δύο ξύλα που ήταν καρφωμένα στο έδαφος αρκετά μακριά το ένα από το άλλο. Το πίσω *αντί* στηριζόταν στις δύο τυλίχτρες και τυλιγόταν πάνω του το νήμα. Κατόπιν γινόταν το μίτωμα, δηλαδή η τοποθέτηση του στημονιού στα μιτάρια και μετά στο χτένι. Τέλος, πήγαιναν το *αντί* στον αργαλειό και έδεναν το στημόνι στο μπροστινό *αντί*.

## Εργαλεία για την τοποθέτηση του Στημονιού
* Ανέμη: ξύλινο εργαλείο που περιστρεφόταν για το ξετύλιγμα της κούκλας του νήματος.
* Ανεμίδι: μηχάνημα που συμπλήρωνε την ανέμη, όπου με την περιστροφή του τροχού της ξετύλιγε το νήμα από την ανέμη και το ξανατύλιγε σε καλάμια ή μασούρια.
* Κλουβίστρα: ορθογώνια ξύλινη συσκευή που προσαρμόζονταν τα καλαμίδια.
* Καλαμίδια: μικρά καλάμια που πάνω τους μαζευόταν το νήμα, όταν ξετυλίγεται από την ανέμη.
* Τυλίχτρες: ξύλινες χοντρές διχάλες που τις έμπηγαν στο έδαφος και πάνω τους ακουμπούσε το πίσω *αντί* για να τυλιχτεί πάνω του το στημόνι. Σε μερικές γειτονιές ήταν μόνιμα τοποθετημένες.

Κατηγορία:Κλωστοϋφαντουργία
Κασσίνι-Χόυχενς

Το **Κασσίνι-Χόυχενς** (**Cassini-Huygens**) ήταν μια κοινή αποστολή ρομποτικού διαστημικού οχήματος από τη NASA, την ESA και την ιταλική ASI για την μελέτη του Κρόνου και των φυσικών δορυφόρων του. Το διαστημόπλοιο αποτελούνταν από δύο βασικά στοιχεία: το σχεδιασμένο και κατασκευασμένο από την ΝΑΣΑ *Cassini Orbiter*, που ονομάστηκε έτσι για να τιμηθεί ο Ιταλο-Γαλλικής εθνικότητας αστρονόμος Τζιοβάνι Ντομένικο Κασίνι (Giovanni Domenico Cassini), καθώς και το συνοδευτικό σκάφος που ήταν σχεδιασμένο από την ΕΣΑ με το όνομα *Huygens* που όφειλε το όνομά του στον Ολλανδό αστρονόμο, μαθηματικό και φυσικό Κρίστιαν Χόυχενς (Christiaan Huygens). Το Κασσίνι ήταν το πρώτο διαστημόπλοιο που τέθηκε σε τροχιά γύρω από τον πλανήτη Κρόνο και το τέταρτο που επισκέφθηκε τον Κρόνο. 

Το Κασσίνι ξεκίνησε στις 15 Οκτωβρίου 1997 και, μετά από ένα μακρύ διαπλανητικό ταξίδι, τέθηκε σε τροχιά γύρω από τον Κρόνο την 1η Ιουλίου 2004. Στις 25 Δεκεμβρίου 2004, περίπου στις 02:00 UTC, το Χόυχενς αποχωρίστηκε από το κυρίως σώμα του Κασσίνι και στη συνέχεια, έφθασε στο δορυφόρο του Κρόνου, Τιτάνα στις 14 Ιανουαρίου 2005, όπου εισχώρησε στην ατμόσφαιρα του Τιτάνα, και προσεδαφίστηκε στέλνοντας πληροφορίες πίσω στη Γη .

Στις 18 Απριλίου 2008, η ΝΑΣΑ ανακοίνωσε μια διετή παράταση της χρηματοδότησης για τις λειτουργίες της αποστολής αυτής, οπότε και η αποστολή μετονομάσθηκε σε *Cassini Equinox* γιατί θα εξερευνούσε το περιβάλλον του Κρόνου κατά την εαρινή ισημερία του 2009. Η αποστολή παρατάθηκε εκ νέου το Φεβρουάριο του 2010 και ολοκληρώθηκε στις 15 Σεπτεμβρίου 2017.

Την ομάδα που ήταν υπεύθυνη για το σχεδιασμό, την κατασκευή, και τη συλλογή στοιχείων αποτελούσαν 16 ευρωπαϊκές χώρες και οι Ηνωμένες Πολιτείες της Αμερικής.

## Πίνακας ανακαλύψεων
Παρακάτω, ακολουθεί ένας κατάλογος με τα ονόματα και τα βασικότερα στοιχεία των δορυφόρων που είχε ανακαλύψει το Κασσίνι. Οι δορυφόροι του Κρόνου έχουν τοποθετηθεί με βάση την περίοδο περιφοράς. Οι δορυφόροι, των οποίων το όνομα είναι έντονο, έχουν σφαιρικό ή σχεδόν σφαιρικό σχήμα.

**Υποψήφιοι δορυφόροι**

Τα παρακάτω τρία σώματα είναι *δορυφόροι έλικες* του Κρόνου, οι οποίοι όμως δεν έχουν επίσημα θεωρηθεί δορυφόροι του Κρόνου και ούτε έχουν ακόμα επίσημα ονόματα.

**Μη επιβεβαιωμένοι δορυφόροι**

Τα παρακάτω αντικείμενα, τα οποία παρατηρήθηκαν από την διαστημοσυσκευή Κασσίνι, δεν έχει επιβεβαιωθεί αν είναι συμπαγή σώματα. Δεν είναι ξεκάθαρο ακόμη εάν είναι πραγματικοί δορυφόροι ή εάν είναι μάζες μέσα στον δακτύλιο F.

 

## Βιβλιογραφία
* Μανιμάνης, Βασίλειος Ν.: «Αποστολή Cassini στον Κρόνο: Το μεγάλο ταξίδι άρχισε», *[[Περισκόπιο της Επιστήμης]]*, τεύχος 213 (Ιανουάριος 1998), σσ. 38-47

Κατηγορία:Μη επανδρωμένα διαστημικά σκάφη
Κατηγορία:Διαστημικές αποστολές το 1997
Κατηγορία:Διαστημικό πρόγραμμα των ΗΠΑ
Κατηγορία:Ευρωπαϊκός Οργανισμός Διαστήματος
Φαλάκ

Στην αραβική μυθολογία, και πιο συγκεκριμένα στο θρύλο του Μπάχαμουτ, **Φαλάκ** ονομάζεται ένα γιγάντιο φίδι που ζει κάτω από το Βασίλειο της Φωτιάς. Εξάλλου, στα αραβικά, *falak* σημαίνει *φίδι*.

Το φίδι αυτό είναι τόσο παντοδύναμο, ώστε μονάχα ο φόβος του για την ανώτερη ισχύ και μεγαλοσύνη του Αλλάχ το συγκρατεί από το να καταβροχθίσει ολόκληρη την πλάση. 

Επίσης, στο Κοράνι, υπάρχει η σούρα **Αλ Φαλάκ**. 

Κατηγορία:Αραβική μυθολογία
Ευρωπαϊκό Πρωτάθλημα Ποδοσφαίρου 2000

Το **Ευρωπαϊκό Πρωτάθλημα Ποδοσφαίρου 2000** ήταν η 11η οργάνωση Ευρωπαϊκού πρωταθλήματος, μία διοργάνωση που πραγματοποιείται κάθε τέσσερα χρόνια. Οι διοργανώτριες χώρες ήταν το Βέλγιο και η Ολλανδία. Οι αγώνες πραγματοποιήθηκαν μεταξύ 10 Ιουνίου και 2 Ιουλίου και νικήτρια αναδείχθηκε η εθνική ομάδα της Γαλλίας νικώντας στον τελικό την Ιταλία στην παράταση, με σκορ 2-1. Ο τελικός πραγματοποιήθηκε στο Ρόττερνταμ. Συνολικά στην διοργάνωση συμμετείχαν δεκαέξι ομάδες και για πρώτη φορά συμμετείχαν η Νορβηγία και η Σλοβενία.

## Συμμετοχές
thumb|left|Οι χώρες που συμμετείχαν.
Από τους προκριματικούς αγώνες που διεξήχθησαν το 1998 και 1999 προκρίθηκαν δεκατέσσερις ομάδες, που πλαισίωσαν τις δύο διοργανώτριες χώρες. Αναλυτικά οι ομάδες που συμμετείχαν:

* (Διοργανώτρια)
*
*
*
*
*
*
* (Διοργανώτρια)

* (πρώτη εμφάνιση)
*
*
* (πρώτη εμφάνιση)
*
*
*
*

## Στάδια




## Κλήρωση
Για την κλήρωση οι ομάδες τοποθετήθηκαν σε τρία γκρουπ δυναμικότητας ανάλογα με την ειδική βαθμολογία της UEFA στο τέλος του 1999. Ως επικεφαλής των γκρουπ τέθηκαν οι δύο διοργανώτριες χώρες, η προηγούμενη κάτοχος του τροπαίου και η ομάδα με την υψηλότερη βαθμολογία στην ειδική βαθμολογία της ΟΥΕΦΑ.

## Αποτελέσματα
228px|right
### Πρώτος γύρος
#### 1ος όμιλος

----

----

----

----

----

#### 2ος όμιλος

----

----

----

----

----

#### 3ος όμιλος

----

----

----

----

----

#### 4ος όμιλος

----

----

----

----

----

### Αγώνες Νοκ Άουτ

#### Προημιτελικά

----

----

----

#### Ημιτελικά

----

#### Τελικός

## Στατιστικά
### Πρώτοι Σκόρερ
;**5 γκολ**
* Κλάιφερτ
*22px|Ομοσπονδιακή Δημοκρατία της Γιουγκοσλαβίας Μιλόσεβιτς
;4 γκολ
* Νούνο Γκόμεζ
;3 γκολ
* Ανρί
* Κονσεϊσάο
* Ζάχοβιτς

## Παραπομπές


## Εξωτερικοί σύνδεσμοι

* Επίσημη ιστοσελίδα της ΟΥΕΦΑ, EURO 2000
* Euro 2000 – Βέλγιο - Ολλανδία

Κατηγορία:Ευρωπαϊκό Πρωτάθλημα Ποδοσφαίρου 2000
Κατηγορία:Ποδοσφαιρικές διοργανώσεις Ολλανδίας
Κατηγορία:Ποδοσφαιρικές διοργανώσεις Βελγίου
Ανδρέας Κανελλόπουλος

Ο **Ανδρέας Κανελλόπουλος** (1940) είναι Έλληνας μεγαλοβιομήχανος και πρόεδρος του Τιτάνα.

## Βιογραφικά στοιχεία

Γεννήθηκε το 1940 στην Αθήνα και είναι γιος του Λεωνίδα Κανελλόπουλου και της Λένας Μιχαλακοπούλου, κόρης του πρωθυπουργού Ανδρέα Μιχαλακόπουλου. Ασχολείται με την Α.Ε. Τσιμέντων ΤΙΤΑΝ, στην οποία είναι Πρόεδρος από το 1996. Την περίοδο 1971 - 2006 ήταν εκτελεστικό μέλος στο Διοικητικό Συμβούλιο της ίδιας Εταιρίας. Είναι επίσης μέλος του Διοικητικού Συμβουλίου του Ιδρύματος Παύλου και Αλεξάνδρας Κανελλοπούλου και του Ιδρύματος Οικονομικών και Βιομηχανικών Ερευνών (Ι.Ο.Β.Ε.). 

Από το 1994 μέχρι το 2000 διετέλεσε Πρόεδρος του Συνδέσμου Επιχειρήσεων και Βιομηχανιών (Σ.Ε.Β.)και από το 1995 μέχρι το 2006 ήταν Αντιπρόεδρος του Διοικητικού Συμβουλίου της ALPHA Bank.

## Πηγές


Κατηγορία:Έλληνες βιομήχανοι
Ανδρεας
Παύλος Κανελλόπουλος

Ο **Παύλος Κανελλόπουλος** (1906 - 2003) ήταν Έλληνας βιομήχανος και συλλέκτης αρχαίων έργων τέχνης.

Γεννήθηκε στις 7 Σεπτεμβρίου 1906 στην Αθήνα και ήταν γιος του Άγγελου Κανελλόπουλου και της Ελένης Οικονόμου (εξ Οικονόμων). Σπούδασε χημεία και μηχανική στη Γερμανία και ασχολήθηκε με την οικογενειακή επιχείρηση "Τιτάν", της οποίας διετέλεσε διευθύνων σύμβουλος και πρόεδρος. Παράλληλα ασχολήθηκε με τη συλλογή αρχαίων έργων τέχνης, συλλογή που δώρισε στο ελληνικό κράτος το 1972 ιδρύοντας παράλληλα το μουσείου *Παύλου και Αλεξάνδρας Κανελλόπουλου*. Το 1999 ίδρυσε μαζί με τη σύζυγό του και ομώνυμο ίδρυμα. 

Για την προσφορά του τιμήθηκε από την Ακαδημία Αθηνών με το αργυρούν μετάλλιο, από την κυβέρνηση της Ιταλίας με το μετάλλιο "Leonardo Da Vinci", από την ελληνική κυβέρνηση ανακηρύχθηκε ανώτατος ταξιάρχης του τάγματος του Φοίνικος ενώ για τη συμμετοχή του στον ελληνοϊταλικό πόλεμο με το μετάλλιο εκστρατείας 1940 και τον πολεμικό σταυρό. Επίσης διετέλεσε αντιπρόεδρος της χριστιανικής αρχαιολογικής εταιρείας, ισόβιο επίτιμο μέλος της Εταιρείας Βυζαντινών Μελετών κ.α. Κατοικούσε σε διαμέρισμα επί της οδού Ηρώδου Αττικού.

Απεβίωσε στις 3 Απριλίου 2003 στην Αθήνα και ενταφιάστηκε στο Α΄ νεκροταφείο Αθηνών. Ήταν παντρεμένος με την Αλεξάνδρα Κανελλοπούλου και δεν είχε παιδιά.

## Παραπομπές


## Εξωτερικοί σύνδεσμοι
* 

Κατηγορία:Έλληνες βιομήχανοι
Κατηγορία:Έλληνες συλλέκτες έργων τέχνης
Παυλος
Παυλος
Κατηγορία:Ελληνικός πολεμικός σταυρός
Κατηγορία:Ανώτερος Ταξιάρχης του Τάγματος του Φοίνικα
Γουίλιαμ Χόιτ

Ο ** Γουίλιαμ Χόιτ** (*William Welles Hoyt*, Γκλαστόνμπουρι του Κονέκτικατ 7 Μαΐου 1875 – Βερολίνο Νέας Υόρκης 1 Δεκεμβρίου 1954) ήταν Αμερικανός αθλητής και Ολυμπιονίκης στους αγώνες του 1896.

Ήταν απόφοιτος του Χάρβαρντ και άσκησε την ιατρική, υπηρετώντας επί πολλά χρόνια στην αμερικανική υπηρεσία δημόσιας υγείας. Έμενε στην πόλη Βερολίνο της πολιτείας της Νέας Υόρκης. 

Στους Α' Ολυμπιακούς αγώνες του 1896 στην Αθήνα ήταν πρώτος Ολυμπιονίκης στο άλμα επί κοντώ. Ο Χόιτ έκανε άλμα 3,30 και ο δεύτερος -επίσης Αμερικανός- Άλμπερτ Τάιλερ έκανε άλμα στα 3.25 , ενώ τρίτος ήταν ο Έλληνας Δαμάσκος. Είχε πάρει μέρος και στα 110 μέτρα εμπόδια χωρίς να διακριθεί. 

## Παραπομπές

* Bill Mallon, Ian Buchanan: *Quest for Gold*, Νέα Υόρκη 1984, ISBN 0-88011-217-4

## Εξωτερικοί σύνδεσμοι
* Sports-Reference.com https://web.archive.org/web/20200417173930/https://www.sports-reference.com/olympics/athletes/ho/bill-hoyt-1.html

Κατηγορία:Αμερικανοί Ολυμπιονίκες
Κατηγορία:Αμερικανοί αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1896
Άλμπερτ Τάιλερ

Ο **Άλμπερτ Τάιλερ** (*Albert Clinton Tyler*) (Γκλέντιλ , Οχάιο 4 Ιανουαρίου 1872 - Ανατολικό Χάρπσγουελ, Μέιν 25 Ιουλίου 1945) ήταν Αμερικανός αθλητής και Ολυμπιονίκης. Ήταν μέλος της ομάδας που είχε στείλει το πανεπιστήμιο του Πρίνστον να πάρει μέρος στους Α' Ολυμπιακούς αγώνες της Αθήνας το 1896 μαζί με τους Φράνσις Λέιν, Χέμπερτ Τζέιμισον και Ρόμπερτ Γκάρετ.

Ο Τάιλερ ήταν δεύτερος στο άλμα επί κοντώ με επίδοση 3.225μ. πίσω από τον Γουίλιαμ Χόιτ . Είχε συμμετάσχει χωρίς να διακριθεί στους επόμενους Ολυμπιακούς αγώνες του 1900 στο Παρίσι. 

## Παραπομπές


## Πηγές
* Das Olympia-Buch. Bielefeld (Delius Klasing) 2003, S. 21
* https://web.archive.org/web/20070928021558/http://vaultworld.com/canada/results/olyrank.html (Dieser Quelle zufolge ist Tyler 3,25 m und die beiden Griechen 2,85 bzw. 2,80 m gesprungen.)

## Εξωτερικοί σύνδεσμοι
* Ο Άλμπερτ Τάιλερ στη βάση δεδομένων Sports-Reference.com 

Κατηγορία:Αμερικανοί Ολυμπιονίκες
Κατηγορία:Αμερικανοί αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1896